અત્રે ઉલ્લેખનીય છે કે ભાજપ રાષ્ટ્રીય પ્રમુખ અમિત શાહ, ગુજરાતના સાંસદ લાલકૃષ્ણ અડવાણી અને પૂર્વ મુખ્યપ્રધાન કેશુભાઇ પટેલની ઉપસ્થિતિમાં ટ્રસ્ટની બેઠક મળશે. અાજે મળી રહેલી ટ્રસ્ટની બેઠકમાં ટ્રસ્ટ કમિટીમાં ખાલી પડેલી એક બેઠકમાં રાજ્યના પૂર્વ મુખ્યપ્રધાન અાનંદીબહેન પટેલનો ટ્રસ્ટના સભ્ય તરીકે સમાવેશ કરવામાં અાવે તેવું અાધારભૂત સૂત્રો દ્વારા જાણવા મળે છે. રાજ્યના પૂર્વ મુખ્યપ્રધાન આનંદીબહેન પટેલ પણ અાજે દિલ્હીમાં છે. તેઓ પણ આજે પી.એમ. મોદી સાથે બેઠક કરશે. વિધાનસભાની ચૂંટણી માટે ખુદ મોદી સક્રિય થયા છે એટલે જ સરકારની રચના સમયે જાતિ અને જ્ઞાતિનાં સમીકરણોને ધ્યાને રાખી નેતાઓની પસંદગી કરાઇ છે.